
RAPORT  ÎNLOCUITOR
asupra proiectului de Lege pentru aprobarea Ordonanţei Guvernului nr.10/2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate
(PLx. 620/2009)

1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x 620 din 15 decembrie 2009, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege pentru aprobarea Ordonanţei Guvernului nr.10/2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate.

În şedinţa Plenului Camerei Deputaţilor din ziua de marţi, 23 februarie 2010, în temeiul art. 70  din Regulamentul Camerei Deputaţilor, republicat, s-a hotărât retrimiterea proiectului de Lege pentru aprobarea Ordonanţei Guvernului nr.10/2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate (PL.x. 620/2009), Comisiei sesizate în fond, în vederea reexaminării şi depunerii unui nou raport. 


Pentru întocmirea raportului, Comisia a analizat avizele primite de la Comisia pentru egalitatea de şanse între femei şi bărbaţi și Comisia juridică, de disciplină şi imunităţi, avizul favorabil al Consiliului Legislativ, Punctul de vedere negativ al Guvernului nr. 478/MRP/03.02.2017.

Proiectul de Lege are ca obiect de reglementare dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate, măsurile preconizate fiind luate ca urmare a abaterilor deosebit de grave constatate în derularea procesului de învăţământ la specializările/programele de studii organizate la aceste forme de învăţământ la Universitatea „Spiru Haret” din Bucureşti, înfiinţată prin Legea nr. 443/2002. O primă măsură este aceea ca, începând cu data intrării în vigoare a ordonanţei, Universitatea „Spiru Haret” din Bucureşti să înceteze şcolarizarea pentru toate specializările/programele de studii autorizate să funcţioneze provizoriu sau acreditate la forma de învăţământ la distanţă. O altă măsură propusă priveşte demararea, în primul semestru al anului universitar 2009-2010, a procedurilor necesare pentru asigurarea conducerii cu un rector confirmat prin ordin al ministrului educaţiei, cercetării şi inovării la această instituţie de învăţământ superior şi monitorizarea specială a acesteia, timp de 3 ani, în scopul asigurării respectării standardelor legale de calitate specifice, conform unei metodologii aprobate prin ordin al ministrului de resort. De asemenea, sunt preconizate măsuri ce privesc dreptul studenţilor la Universitatea „Spiru Haret” din Bucureşti, înmatriculaţi la formele de învăţământ la distanţă sau cu frecvenţă redusă, de a continua studiile la programe de studii de licenţă autorizate să funcţioneze provizoriu sau acreditate şi de a li se recunoaşte diplomele obţinute. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 18 deputaţi, din totalul de 24 membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege a participat ca invitat: domnul prof. univ. dr. ing. Petru Anda - secretar de stat în cadrul Ministerului Educaţiei Naţionale. 

4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de Lege a fost adoptat de Senat, în calitate de primă Cameră sesizată, în şedinţa din 25 noiembrie 2009.


În urma dezbaterii, în şedinţa din 09 februarie 2010, Comisia pentru învăţământ, ştiinţă, tineret şi sport a propus, cu unanimitatea voturilor celor prezenţi, adoptarea proiectului de Lege, în forma adoptată de Senat.


În data de 23 februarie 2010 proiectului de Lege a fost dezbătut în plenul Camerei Deputaților și retrimis Comisiei pentru raport suplimentar.


5.  În urma dezbaterii, în şedinţele din 03 martie, 13 aprilie și 05 octombrie 2010, 19 februarie 2013, 04 aprilie 2017, Comisia a propus, cu unanimitatea voturilor celor prezenți, adoptarea Legii de respingere a Ordonanţei, având în vedere faptul că Ordonanţa a fost abrogată expres prin alin. (2) al art. 361 din Legea educaţiei naţionale nr. 1/2011, cu modificările şi completările ulterioare, care prevede faptul că ”La data intrării în vigoare a prezentei legi se abrogă […] Ordonanţa Guvernului nr. 10/2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate, publicată în Monitorul Oficial al României, Partea I, nr. 581 din 20 august 2009 […].”

Prevederile ordonanței de urgență nu au dus la rezolvarea situației, ci au creat premisele pentru studenţii ciclului universitar de licenţă înmatriculaţi în anul I în perioada 2005-2008 la specializări/programe de studii organizate la forma de învăţământ la distanţă (ID) și la forma de învăţământ cu frecvenţă redusă din cadrul Universității Spiru Haret, de a da în judecată atât Ministerul Educației, cât și universitatea. De-a lungul timpului, pe rolul instanțelor de judecată, au fost aproximativ 12.000 de procese, mare parte dintre aceste reclamanții având câștig de cauză. Ca argument, instanțele judecătorești au menționat că la data înmatriculării studenților în anul I de studiu, specializările erau autorizate să funcționeze provizoriu. Totodată, atâta timp cât nicio autoritate administrativă sau instanță judecătorească nu s-a pronunțat în sensul revocării/constatării nulității sau anularii actului, diploma de licență este valabilă. În acest context, nu se pot anula diplomele și nu pot fi obligați studenții să-şi continue studiile la specializări/programe de studii autorizate să funcţioneze provizoriu sau acreditate. 

ANEXĂ
I. Amendamente admise

	Nr.

crt.
	Text 

OG 10/2009
	Text 
adoptat de Senat
	Text 

propus de Comisie
	Motivare 

	1.
	---
	Titlul Legii: Lege pentru aprobarea Ordonanţei Guvernului nr.10/2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate
	Titlul Legii: Lege pentru respingerea Ordonanţei Guvernului nr.10/2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate
	Se modifică titlul legii în vederea respingerii ordonanţei. 

	2. 
	---
	Articol unic. – Se aprobă Ordonanţa Guvernului nr.10 din 12 august 2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate, adoptată în temeiul art. 1 pct. VII.3 din Legea nr. 253/2009 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 581 din 20 august 2009, cu următoarea modificare:
	Articol unic. – Se respinge Ordonanţa Guvernului nr.10 din 12 august 2009 privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate.

	Se modifică articolul unic al legii în vederea respingerii ordonanţei.

	3. 
	Titlul Ordonanţei: Ordonanţă privind dreptul studenţilor înmatriculaţi la formele de învăţământ la distanţă sau cu frecvenţă redusă de a continua studiile la programe de studii de licenţă autorizate să funcţioneze provizoriu sau acreditate
	Text nemodificat.


	---
	

	4.
	Art. 1. - (1) Pe data intrării în vigoare a prezentei ordonanţe, Universitatea "Spiru Haret" din Bucureşti, înfiinţată prin Legea nr. 443/2002, încetează şcolarizarea pentru toate specializările/ programele de studii/autorizate provizoriu/acreditate la forma de învăţământ la distanţă. 

(2) Universitatea "Spiru Haret" din Bucureşti demarează, în primul semestru al anului universitar 2009-2010, procedurile necesare pentru asigurarea unei conduceri cu rector confirmat prin ordin al ministrului educaţiei, cercetării şi inovării, potrivit legii. 

 (3) Instituţia de învăţământ superior prevăzută la alin. (1) este monitorizată special, începând cu data intrării în vigoare a prezentei ordonanţe, pe o perioadă de 3 ani, cu scopul de a se asigura respectarea standardelor legale de calitate specifice, conform unei metodologii aprobate prin ordin al ministrului educaţiei, cercetării şi inovării, care se publică în Monitorul Oficial al României, Partea I. 

   (4) Pe perioada monitorizării prevăzute la alin. (3), Universitatea "Spiru Haret" din Bucureşti organizează examenele de licenţă potrivit unei metodologii aprobate prin ordin al ministrului educaţiei, cercetării şi inovării.
	Text nemodificat.

Text nemodificat.


	--- 

---
	

	5.
	Art.2. - Absolvenţii Universităţii "Spiru Haret" din Bucureşti la specializarea de Drept, cu o durată de 3 ani şi cu 180 de credite, au dreptul de a-şi completa studiile la 4 ani şi cu 240 de credite la specializări/programe de licenţă de drept acreditate.
	Text nemodificat.


	---
	

	6. 
	Art. 3. - (1) Studenţii ciclului universitar de licenţă înmatriculaţi în anul I în perioada 2005-2008 la specializări/programe de studii organizate la forma de învăţământ la distanţă au dreptul de a-şi continua studiile la specializări/programe de studii autorizate să funcţioneze provizoriu sau acreditate potrivit unei metodologii aprobate prin ordin al ministrului educaţiei, cercetării şi inovării, care se publică în Monitorul Oficial al României, Partea I.

(2) De dreptul prevăzut la alin. (1) beneficiază şi studenţii ciclului universitar de licenţă înmatriculaţi în anul I în perioada 2005-2008 la specializări/programe de studii organizate la forma de învăţământ cu frecvenţă redusă.
	La articolul 3, alineatul (1) va avea următorul cuprins:

„Art. 3. - (1) Studenţii ciclului universitar de licenţă înmatriculaţi în anul I în perioada 2005-2008 la specializări/programe de studii organizate la forma de învăţământ la distanţă au dreptul de a-şi continua studiile la specializări/programe de studii autorizate să funcţioneze provizoriu sau acreditate potrivit unei metodologii aprobate prin ordin al ministrului educaţiei, cercetării şi inovării, care se publică în Monitorul Oficial al României, Partea I, în termen de 60 de zile de la data intrării în vigoare a legii de aprobare a prezentei ordonanţe.”

Text nemodificat.


	---
	

	7.
	Art. 4. - Ministerul Educaţiei, Cercetării şi Inovării va recunoaşte diploma obţinută de absolvenţii prevăzuţi la art. 3, care susţin şi promovează examenul de licenţa în condiţiile prezentei ordonanţe.
	Text nemodificat.


	---

